钦定古今图书集成/理学汇编/学行典/第095卷 > 《凿壁偷光赋》〈以将欲贪于麟角之成为韵〉独孤铉
## 钦定古今图书集成/理学汇编/学行典/第095卷 > 《凿壁偷光赋》〈以将欲贪于麟角之成为韵〉独孤铉

儒有聪明卓荦，敻然先觉，勿怀六蔽之嗤，是切《三冬》
之学。无光穿屋如墉，岂独雀之有角？且以兰膏既绝，
日月其将。欲假明于他人之室，方凿窍于夫子之墙。
乍引潜辉，怯投珠之暗；忽分圆影，疑月出之光。观夫纳耀之初，流辉乍舒。独见之明，何得“和光”之义？则如，
然后，传之辨鸟。以分鱼，谅非偷人之所以，固同暗
者而求。于逗影未周，将阅《小明》之什；分辉竟劣，难寻
光大之书。于是舍之则止，用之则行。彼君子讶来风
之穴，矧吾俦观继日之成。谁谓我偷？偷则不灭；谁谓
尔失，失亦不惊。徒爱夫览则无欺，烛之有私。文从曲
照，字逐圆窥。守其黑非吾徒也。用其光若己有之。始
惭服暗之议；不能墙面；终契袭明之旨，或异管窥。况
乎贫则宜甘，学也宜耽，韬尔光不违于诲盗，开吾壁
非涉于攘贪。志也则劳，自知不足。岂夺鉴微之见，实
假照邻之烛。等虚室之白，宁丧尔明；喜冲孔之光，已
从吾欲。然则能资于昧者，可望非亲；欲求于明者，有
志无因。达暗之心难固，偷光之意何新？是可投庸功
学，“舍彼求身。”故能才已征于梦鸟，道非窒于《获麟》。